nibzard/narodne-novine-full-text-markdown huggingface dataset:
### NN 31/2023 (17.3.2023.), Odluka o isplati jednokratnog novčanog primanja korisnicima doplatka za djecu radi ublažavanja posljedica porasta cijena energenata

VLADA REPUBLIKE HRVATSKE

543

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 16. ožujka 2023. donijela

ODLUKU

O ISPLATI JEDNOKRATNOG NOVČANOG PRIMANJA KORISNICIMA DOPLATKA ZA DJECU RADI UBLAŽAVANJA POSLJEDICA PORASTA CIJENA ENERGENATA

I.

Ovom Odlukom uređuje se isplata jednokratnog novčanog primanja korisnicima doplatka za djecu ostvarenog u Republici Hrvatskoj, radi ublažavanja posljedica porasta cijena energenata.

II.

Jednokratno novčano primanje iz točke I. ove Odluke isplatit će se korisnicima doplatka za djecu iz točke I. ove Odluke koji su zatečeni u isplati doplatka za djecu u mjesecu travnju 2023.

Iznos jednokratnog novčanog primanja iz stavka 1. ove točke određuje se na sljedeći način:

|  |  |
| --- | --- |
| Broj djece po korisniku | Iznos jednokratnog novčanog primanja |
| 1 dijete | 45,00 eura |
| 2 djeteta | 70,00 eura |
| 3 djeteta | 100,00 eura |
| 4 djeteta | 130,00 eura |
| 5 djece i više | 160,00 eura |

III.

Jednokratno novčano primanje pripada i korisnicima kojima su postupci ostvarivanja prava na doplatak za djecu u tijeku, a pravo na isplatu doplatka za djecu bude im priznato do dana 30. travnja 2023.

IV.

Jednokratno novčano primanje korisnicima iz točke II. ove Odluke isplatit će se u mjesecu travnju 2023., a korisnicima iz točke III. ove Odluke isplatit će se u mjesecu lipnju 2023.

V.

Ako se naknadno utvrdi nepripadnost prava na isplatu doplatka za djecu, korisnik je dužan vratiti isplaćeno jednokratno novčano primanje.

VI.

Jednokratno novčano primanje utvrđeno ovom Odlukom ne smatra se dohotkom sukladno članku 11. stavku 13. Pravilnika o porezu na dohodak (»Narodne novine, br. 10/17., 128/17., 106/18., 1/19., 80/19., 1/20., 74/20., 1/21., 102/22., 112/22., 156/22., 1/23. i 3/23. – ispravak) te nije prihod u smislu članka 14.c Zakona o dobrovoljnom zdravstvenom osiguranju (»Narodne novine«, br. 85/06., 150/08., 71/10., 53/20., 120/21. i 23/23.).

Jednokratno novčano primanje utvrđeno ovom Odlukom ne može biti predmet ovrhe.

VII.

Financijska sredstva za provedbu ove Odluke osigurat će se u državnom proračunu Republike Hrvatske.

VIII.

Za provedbu ove Odluke zadužuje se Hrvatski zavod za mirovinsko osiguranje.

IX.

Ova Odluka objavit će se u »Narodnim novinama«, a stupa na snagu 1. travnja 2023.

Klasa: 022-03/23-04/84

Urbroj: 50301-04/25-23-2

Zagreb, 16. ožujka 2023.

Predsjednik
 mr. sc. Andrej Plenković, v. r.
### NN 31/2023 (17.3.2023.), Odluka o izmjenama Odluke o izravnim mjerama kontrole cijena određenih prehrambenih proizvoda

VLADA REPUBLIKE HRVATSKE

544

Na temelju članka 6. Zakona o iznimnim mjerama kontrole cijena (»Narodne novine«, br. 73/97., 128/99. i 66/01.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 16. ožujka 2023. donijela

ODLUKU

O IZMJENAMA ODLUKE O IZRAVNIM MJERAMA KONTROLE CIJENA ODREĐENIH PREHRAMBENIH PROIZVODA

I.

U Odluci o izravnim mjerama kontrole cijena određenih prehrambenih proizvoda (»Narodne novine«, br. 104/22. i 5/23.), točka II. mijenja se i glasi: »Proizvodi iz točke I. ove Odluke su:

1. jestivo suncokretovo ulje po litri

2. UHT mlijeko s 2,8 % mliječne masti po litri

3. bijeli kristalni šećer po kilogramu

4. brašno tip T-550 glatko po kilogramu

5. brašno tip T-400 oštro po kilogramu

6. svinjsko mljeveno meso u pakiranju do 1 kilogram (pakirano u kontroliranoj atmosferi)

7. carsko meso po kilogramu

8. svježe cijelo pile po kilogramu.«.

II.

U točki III. stavku 1. riječi: »1,86 eura« zamjenjuju se riječima: »1,72 eura«.

Stavak 2. briše se.

III.

U točki IV. stavak 2., u točki V. stavak 2. i u točki VI. stavak 3. brišu se.

IV.

Točka VII. mijenja se i glasi:

»Najviša maloprodajna cijena za svinjsko mljeveno meso u pakiranju do 1 kilogram (pakirano u kontroliranoj atmosferi), ne smije prelaziti cijenu od 4,11 eura.

Najviša maloprodajna cijena za carsko meso, ne smije prelaziti cijenu od 3,79 eura po kilogramu.«.

V.

U točki VIII. stavak 2. briše se.

VI.

U točki IX. stavku 2. riječi: »i marže« brišu se.

VII.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/23-04/91

Urbroj: 50301-05/16-23-6

Zagreb, 16. ožujka 2023.

Predsjednik
 mr. sc. Andrej Plenković, v. r.
### NN 31/2023 (17.3.2023.), Odluka o isplati novčanog primanja nezaposlenim osobama radi ublažavanja posljedica porasta cijena

VLADA REPUBLIKE HRVATSKE

541

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 16. ožujka 2023. donijela

ODLUKU

O ISPLATI NOVČANOG PRIMANJA NEZAPOSLENIM OSOBAMA RADI UBLAŽAVANJA POSLJEDICA PORASTA CIJENA

I.

Ovom Odlukom uređuje se isplata novčanog primanja osobama prijavljenim u evidenciju nezaposlenih osoba Hrvatskog zavoda za zapošljavanje, radi ublažavanja posljedica porasta cijena, u iznosu i pod uvjetima koji se uređuju ovom Odlukom.

II.

Novčano primanje neće se isplatiti osobi iz točke I. ove Odluke koja:

– se prijavila u evidenciju nezaposlenih osoba po prestanku radnog odnosa njezinom voljom ili krivnjom

– je korisnik zajamčene minimalne naknade ili

– ostvaruje jednokratno novčano primanje u sustavu socijalne skrbi i sustavu skrbi o hrvatskim braniteljima iz Domovinskog rata radi ublažavanja posljedica rasta troškova života.

III.

Novčano primanje isplatit će se osobi koja je prijavljena u evidenciju nezaposlenih osoba Hrvatskoga zavoda za zapošljavanje na dan 1. ožujka 2023.

IV.

Novčano primanje iznosi 100,00 eura, a isplatit će se nezaposlenoj osobi u travnju 2023.

V.

Ako se naknadno utvrdi da osoba nije imala uvjete za prijavu u evidenciju nezaposlenih osoba Hrvatskog zavoda za zapošljavanje, dužna je radi stjecanja bez osnove vratiti isplaćeno novčano primanje.

VI.

Na novčano primanje ne plaća se porez na dohodak sukladno članku 9. stavku 1. točki 20. Zakona o porezu na dohodak (»Narodne novine«, br. 115/16., 106/18., 121/19., 32/20., 138/20. i 151/22.) te nije prihod u smislu članka 14.c Zakona o dobrovoljnom zdravstvenom osiguranju (»Narodne novine«, br. 85/06., 150/08., 71/10., 53/20., 120/21. i 23/23.).

Novčano primanje ne može biti predmet ovrhe.

VII.

Sredstva za provedbu ove Odluke osigurat će se u državnom proračunu Republike Hrvatske, na poziciji Hrvatskog zavoda za zapošljavanje, na Aktivnosti A689014 Naknade nezaposlenima.

VIII.

Za provedbu ove Odluke zadužuje se Hrvatski zavod za zapošljavanje.

IX.

Ova Odluka objavit će se u »Narodnim novinama«, a stupa na snagu 1. travnja 2023.

Klasa: 022-03/23-04/90

Urbroj: 50301-04/25-23-2

Zagreb, 16. ožujka 2023.

Predsjednik
 mr. sc. Andrej Plenković, v. r.
### NN 31/2023 (17.3.2023.), Odluka o nastavku provedbe mjere za smanjenje utjecaja porasta cijena energenata na pružatelje socijalnih usluga u Republici Hrvatskoj

VLADA REPUBLIKE HRVATSKE

540

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 16. ožujka 2023. donijela

ODLUKU

O NASTAVKU PROVEDBE MJERE ZA SMANJENJE UTJECAJA PORASTA CIJENA ENERGENATA NA PRUŽATELJE SOCIJALNIH USLUGA U REPUBLICI HRVATSKOJ

I.

Pružateljima socijalnih usluga smještaja, organiziranog stanovanja, boravka, usluge pomoći u kući – aktivnost pripreme i dostave obroka te udomiteljskim obiteljima, u razdoblju od dana stupanja na snagu ove Odluke do 31. ožujka 2024. osiguravaju se sredstva za naknadu troškova električne energije, toplinske energije i plina, kojom se ublažava udar od porasta cijena energenata.

II.

Na temelju ove Odluke ministar rada, mirovinskoga sustava, obitelji i socijalne politike donijet će odluku o produženju mjere za pružatelje socijalnih usluga smještaja, organiziranog stanovanja, boravka, usluge pomoći u kući – aktivnost pripreme i dostave obroka, koji su bili obuhvaćeni mjerom sukladno Odluci o provedbi mjere za smanjenje utjecaja porasta cijena energenata na pružatelje socijalnih usluga u Republici Hrvatskoj (»Narodne novine«, broj 31/22.).

Za pružatelje socijalnih usluga smještaja, organiziranog stanovanja, boravka, usluge pomoći u kući – aktivnost pripreme i dostava obroka, koji nisu bili obuhvaćeni Odlukom iz stavka 1. ove točke, raspisat će se javni poziv na temelju kojeg će ministar rada, mirovinskoga sustava, obitelji i socijalne politike donijeti odluku o proširenju popisa korisnika mjere za smanjenje utjecaja porasta cijena energenata.

Za socijalnu uslugu smještaja u udomiteljskoj obitelji ministar rada, mirovinskoga sustava, obitelji i socijalne politike donijet će odluku na temelju službenih podataka iz Registra udomitelja.

III.

Financijska sredstva za provedbu mjere iz točke I. ove Odluke, u visini od 4.100.000,00 eura, osigurat će se preraspodjelom sredstava unutar financijskog plana Ministarstva rada, mirovinskoga sustava, obitelji i socijalne politike.

IV.

Za provedbu ove Odluke zadužuju se Ministarstvo rada, mirovinskoga sustava, obitelji i socijalne politike i Financijska agencija.

V.

Ova Odluka objavit će se u »Narodnim novinama«, a stupa na snagu 1. travnja 2023.

Klasa: 022-03/23-04/87

Urbroj: 50301-04/25-23-2

Zagreb, 16. ožujka 2023.

Predsjednik
 mr. sc. Andrej Plenković, v. r.
### NN 31/2023 (17.3.2023.), Odluka o neprimjeni Indeksa potrošačkih cijena na ugovore o zakupu poslovnih prostora u vlasništvu Republike Hrvatske kojima upravljaju Ministarstvo prostornoga uređenja, graditeljstva i državne imovine i društvo Državne nekretnine d.o.o.

VLADA REPUBLIKE HRVATSKE

539

Na temelju članaka 1. i 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 16. ožujka 2023. donijela

ODLUKU

O NEPRIMJENI INDEKSA POTROŠAČKIH CIJENA NA UGOVORE O ZAKUPU POSLOVNIH PROSTORA U VLASNIŠTVU REPUBLIKE HRVATSKE KOJIMA UPRAVLJAJU MINISTARSTVO PROSTORNOGA UREĐENJA, GRADITELJSTVA I DRŽAVNE IMOVINE I DRUŠTVO DRŽAVNE NEKRETNINE d.o.o.

I.

Ovlašćuju se Ministarstvo prostornoga uređenja, graditeljstva i državne imovine i društvo Državne nekretnine d.o.o. da zakup­nike poslovnih prostora u vlasništvu Republike Hrvatske kojima upravljaju Ministarstvo prostornoga uređenja, graditeljstva i državne imovine i društvo Državne nekretnine d.o.o. (u daljnjem tekstu: zakupnici) oslobode obveze primjene Indeksa potrošačkih cijena (CPI – consumer price index) na zakupninu za 2023. godinu.

II.

Oslobođenje iz točke I. ove Odluke primjenjivat će se na one zakupnike koji s Ministarstvom prostornoga uređenja, graditeljstva i državne imovine i društvom Državne nekretnine d.o.o. imaju zaključen ugovor o zakupu poslovnog prostora s ugovorenom klauzulom da će se zakupnina usklađivati na godišnjoj osnovi korištenjem Indeksa potrošačkih cijena (CPI – consumer price index), kojega objavljuje Državni zavod za statistiku Republike Hrvatske, ukoliko CPI na godišnjoj osnovi bude veći od 3 % i koji su na snazi duže od jedne godine.

III.

Za provedbu ove Odluke zadužuju se Ministarstvo prostornoga uređenja, graditeljstva i državne imovine i društvo Državne nekretnine d.o.o.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/96

Urbroj: 50301-05/16-23-3

Zagreb, 16. ožujka 2023.

Predsjednik
 mr. sc. Andrej Plenković, v. r.
### NN 31/2023 (17.3.2023.), Zaključak o nastavku podupiranja studentskih centara za održiv sustav prehrane

VLADA REPUBLIKE HRVATSKE

545

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 16. ožujka 2023. donijela

ZAKLJUČAK

1. Vlada Republike Hrvatske nastavlja podupirati studenske centre kojima su u nabavi namirnica cijene neodrživo povećane, kao i cijene energenata, stoga je za održiv sustav prehrane studenata nužna daljnja provedba mjere kojom se definira visina subvencije.

2. Zadužuje se Ministarstvo znanosti i obrazovanja da, u cilju realizacije točke 1. ovoga Zaključka, pristupi žurnoj izmjeni odredbi Pravilnika o uvjetima i načinu ostvarivanja prava na pokriće troškova prehrane studenata (»Narodne novine«, br. 120/13., 8/14. i 113/22.) na način da se produlji primjena mjere do 30. rujna 2024. godine.

3. Ovaj Zaključak objavit će se u »Narodnim novinama«.

Klasa: 022-03/23-07/110

Urbroj: 50301-29/09-23-2

Zagreb, 16. ožujka 2023.

Predsjednik
 mr. sc. Andrej Plenković, v. r.
### NN 31/2023 (17.3.2023.), Zaključak o provedbi mjere potpore male vrijednosti poduzetnicima koji obavljaju djelatnosti prerade drva i proizvodnje namještaja

VLADA REPUBLIKE HRVATSKE

547

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 16. ožujka 2023. donijela

ZAKLJUČAK

1. Zadužuje se Ministarstvo poljoprivrede da u skladu s Uredbom Komisije (EU) br. 1407/2013 оd 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (SL L 352, 24. 12. 2013.) i Uredbom Komisije (EU) 2020/972 od 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (SL L 215, 7. 7. 2020.) provodi mjeru potpore male vrijednosti poduzetnicima koji obavljaju djelatnosti prerade drva i proizvodnje namještaja.

2. Mjera potpore iz točke 1. ovoga Zaključka financira se u ukupnom iznosu od 3.981.684,00 eura. Financijska sredstva osigurana su u Državnom proračunu Republike Hrvatske za 2023. godinu i projekcijama za 2024. i 2025. godinu unutar razdjela 060 Ministarstva poljoprivrede, programa 3207 Poticanje razvoja prerade drva i proizvodnje namještaja, na aktivnosti K828006 Mjere razvoja konkurentnosti prerade drva i proizvodnje namještaja.

3. Ovaj Zaključak objavit će se u »Narodnim novinama«.

Klasa: 022-03/23-07/109

Urbroj: 50301-05/14-23-3

Zagreb, 16. ožujka 2023.

Predsjednik
 mr. sc. Andrej Plenković, v. r.
### NN 31/2023 (17.3.2023.), Zaključak o provedbi potpore za kompenzaciju rasta troškova za toplinsku energiju korištenu u tehnološke svrhe industrijskim i ostalim poslovnim potrošačima toplinske energije

VLADA REPUBLIKE HRVATSKE

552

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 16. ožujka 2023. donijela

ZAKLJUČAK

1. Zadužuje se Ministarstvo gospodarstva i održivog razvoja da u skladu s Komunikacijom Komisije Privremeni okvir za mjere državne potpore u kriznim situacijama za potporu gospodarstvu nakon ruske agresije na Ukrajinu, od 28. listopada 2022. (SL C 426/1, 9. 11. 2022.) provede aktivnosti s ciljem osiguravanja provedbe potpore za kompenzaciju rasta troškova za toplinsku energiju korištenu u tehnološke svrhe industrijskim i ostalim poslovnim potrošačima toplinske energije.

2. Zadužuje se Ministarstvo gospodarstva i održivog razvoja da za provedbu aktivnosti iz točke 1. ovoga Zaključka osigura potrebna sredstva.

3. Ovaj Zaključak objavit će se u »Narodnim novinama«.

Klasa: 022-03/23-07/115

Urbroj: 50301-05/27-23-1

Zagreb, 16. ožujka 2023.

Predsjednik
 mr. sc. Andrej Plenković, v. r.
### NN 31/2023 (17.3.2023.), Zaključak o pomoći građanima u snabdijevanju ogrjevnim drvom

VLADA REPUBLIKE HRVATSKE

546

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 16. ožujka 2023. donijela

ZAKLJUČAK

1. U svrhu pomoći građanima u snabdijevanju ogrjevnim drvom društvo Hrvatske šume d.o.o. će doprinijeti na način da za krajnje kupce iz kategorije kućanstvo odobri dodatni popust od 15 %, za razdoblje do 1. travnja 2024.

2. Korisnici zajamčene minimalne naknade koji se griju na ogrjevno drvo imaju prioritet u snabdijevanju.

3. Zadužuje se Ministarstvo rada, mirovinskoga sustava, obitelji i socijalne politike da dostavi društvu Hrvatske šume d.o.o. podatke o korisnicima prava iz sustava socijalne skrbi, u roku od 15 dana od dana donošenja ovoga Zaključka.

4. Zadužuje se Ministarstvo poljoprivrede za praćenje provedbe mjere pomoći iz ovoga Zaključka.

5. Ovaj Zaključak objavit će se u »Narodnim novinama«.

Klasa: 022-03/23-07/109

Urbroj: 50301-05/14-23-1

Zagreb, 16. ožujka 2023.

Predsjednik
 mr. sc. Andrej Plenković, v. r.
### NN 31/2023 (17.3.2023.), Zaključak o provedbi mjere potpore za korištenje obnovljivih izvora energije

VLADA REPUBLIKE HRVATSKE

549

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 16. ožujka 2023. donijela

ZAKLJUČAK

1. Zadužuje se Ministarstvo poljoprivrede da u skladu s Uredbom (EU) 2021/2115 Europskog parlamenta i Vijeća od 2. prosinca 2021. o utvrđivanju pravila o potpori za strateške planove koje izrađuju države članice u okviru zajedničke poljoprivredne politike (strateški planovi u okviru ZPP-a) i koji se financiraju iz Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) te o stavljanju izvan snage uredbi (EU) br. 1305/2013 i (EU) br. 1307/2013 (SL L 435, 6. 12. 2021.) provodi mjeru potpore za korištenje obnovljivih izvora energije.

2. Mjera potpore iz točke 1. ovoga Zaključka provodi se u okviru Strateškog plana Zajedničke poljoprivredne politike Republike Hrvatske 2023. – 2027. i financira se u ukupnom iznosu od 10.000.000,00 eura. Sredstva za financiranje mjere planirana su u projekcijama državnog proračuna Republike Hrvatske za 2024. i 2025. godinu na glavi Ministarstvo poljoprivrede 06005, aktivnosti A865041 Strateški plan 2023. – 2027. – Ruralni razvoj.

3. Ovaj Zaključak objavit će se u »Narodnim novinama«.

Klasa: 022-03/23-07/105

Urbroj: 50301-05/31-23-2

Zagreb, 16. ožujka 2023.

Predsjednik
 mr. sc. Andrej Plenković, v. r.
### NN 31/2023 (17.3.2023.), Zaključak o provedbi mjere državne potpore male vrijednosti u ribarstvu i akvakulturi

VLADA REPUBLIKE HRVATSKE

548

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 16. ožujka 2023. donijela

ZAKLJUČAK

1. Zadužuje se Ministarstvo poljoprivrede da u skladu s Uredbom Komisije (EU) br. 717/2014 оd 27. lipnja 2014. o primjeni članaka 107. i 108. Ugovora o funkcioniranju Europske unije na de minimis potpore u sektoru ribarstva i akvakulture (SL L 190, 28. 6. 2014.) kako je posljednji put izmijenjena Uredbom Komisije (EU) 2022/2514 оd 14. prosinca 2022. o izmjeni Uredbe (EU) br. 717/2014 u pogledu njezina razdoblja primjene (SL L 326, 21. 12. 2022.) provodi mjeru državne potpore male vrijednosti u ribarstvu i akvakulturi.

2. Mjera potpore iz točke 1. ovoga Zaključka financira se u ukupnom iznosu od 4.300.000,00 eura. Financijska sredstva osigurana su u Državnom proračunu Republike Hrvatske za 2023. godinu i projekcijama za 2024. i 2025. godinu, unutar razdjela 060 Ministarstva poljoprivrede, aktivnosti A650134 Državne potpore u ribarstvu.

3. Ovaj Zaključak objavit će se u »Narodnim novinama«.

Klasa: 022-03/23-07/106

Urbroj: 50301-05/31-23-2

Zagreb, 16. ožujka 2023.

Predsjednik
 mr. sc. Andrej Plenković, v. r.
### NN 31/2023 (17.3.2023.), Zaključak o provedbi potpore za kompenzaciju rasta troškova proizvodnje u sektorima stočarske i biljne proizvodnje

VLADA REPUBLIKE HRVATSKE

550

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 16. ožujka 2023. donijela

ZAKLJUČAK

1. Zadužuje se Ministarstvo poljoprivrede da u skladu s Komunikacijom Komisije Privremeni okvir za mjere državne potpore u kriznim situacijama za potporu gospodarstvu nakon ruske agresije na Ukrajinu od 28. listopada 2022. (SL C 426/1, 9. 11. 2022.) provede aktivnosti s ciljem osiguravanja provedbe potpore za kompenzaciju rasta troškova proizvodnje u sektorima stočarske i biljne proizvodnje.

2. Zadužuje se Ministarstvo poljoprivrede da za provedbu aktivnosti iz točke 1. ovoga Zaključka osigura potrebna sredstva.

3. Ovaj Zaključak objavit će se u »Narodnim novinama«.

Klasa: 022-03/23-07/107

Urbroj: 50301-05/31-23-2

Zagreb, 16. ožujka 2023.

Predsjednik
 mr. sc. Andrej Plenković, v. r.
### NN 31/2023 (17.3.2023.), Zaključak o pružanju financijske pomoći malim mljekarama za nadoknadu dijela troškova sabiranja mlijeka

VLADA REPUBLIKE HRVATSKE

551

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 16. ožujka 2023. donijela

ZAKLJUČAK

1. Zadužuje se Ministarstvo poljoprivrede da u skladu s Komunikacijom Komisije Privremeni okvir za mjere državne potpore u kriznim situacijama za potporu gospodarstvu nakon ruske agresije na Ukrajinu od 28. listopada 2022. (SL C 426/1, 9. 11. 2022.) provede aktivnosti s pružanjem financijske pomoći malim mljekarama za nadoknadu dijela troškova sabiranja mlijeka.

2. Zadužuje se Ministarstvo poljoprivrede da za provedbu aktivnosti iz točke 1. ovoga Zaključka osigura potrebna sredstva.

3. Ovaj Zaključak objavit će se u »Narodnim novinama«.

Klasa: 022-03/23-07/108

Urbroj: 50301-05/20-23-2

Zagreb, 16. ožujka 2023.

Predsjednik
 mr. sc. Andrej Plenković, v. r.
### NN 32/2023 (22.3.2023.), Odluka o iznosu tarifnih stavki za zajamčenu opskrbu plinom za krajnje kupce koji nisu kućanstvo za razdoblje od 1. travnja 2023. do 30. lipnja 2023.

Hrvatska energetska regulatorna agencija

572

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 6. Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine«, broj 108/20 i 20/22), Hrvatska energetska regulatorna agencija je na 6. sjednici Upravnog vijeća održanoj 16. ožujka 2023. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU PLINOM ZA KRAJNJE KUPCE KOJI NISU KUĆANSTVO ZA RAZDOBLJE
 OD 1. TRAVNJA 2023. DO 30. LIPNJA 2023.

I.

Ovom Odlukom određuju se elementi za izračun krajnje cijene zajamčene opskrbe za krajnje kupce koji nisu kućanstvo, odnosno trošak nabave plina i trošak opskrbe plinom za zajamčenu opskrbu, za razdoblje od 1. travnja 2023. do 30. lipnja 2023. godine.

II.

Trošak nabave plina za zajamčenu opskrbu, za sva distribucijska područja u Republici Hrvatskoj, određuje se u iznosu 0,0592 EUR/kWh (0,4460 HRK/kWh).

III.

Trošak opskrbe plinom za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0071 EUR/kWh (0,0534 HRK/kWh).

IV.

Trošak distribucije plina, odnosno iznos tarifne stavke za distribuiranu količinu plina i fiksna mjesečna naknada za pojedini tarifni model, za pojedino distribucijsko područje u Republici Hrvatskoj određuju se prema Odluci o iznosu tarifnih stavki za distribuciju plina.

V.

Iznosi troška nabave plina i troška opskrbe plinom za zajamčenu opskrbu iz ove Odluke iskazani su dvojno u eurima i kunama, uz primjenu fiksnog tečaja konverzije 7,53450 kuna za jedan euro.

VI.

Ova Odluka objavit će se u »Narodnim novinama«, a stupa na snagu 1. travnja 2023.

Klasa: 391-35/22-01/41

Urbroj: 371-04-23-5

Zagreb, 16. ožujka 2023.

Zamjenik
 predsjednika Upravnog vijeća
 mr. sc. Željko Vrban, v. r.
### NN 32/2023 (22.3.2023.), Pravilnik o izmjenama Pravilnika o prostorno-tehničkim uvjetima za poslovni prostor u kojem se obavlja detektivska djelatnost

Ministarstvo unutarnjih poslova

567

Na temelju članka 34. stavka 1. podstavka 3. Zakona o privatnim detektivima (»Narodne novine«, broj 24/09 i 114/22), ministar unutarnjih poslova donosi

PRAVILNIK

O IZMJENAMA PRAVILNIKA O
 PROSTORNO-TEHNIČKIM UVJETIMA ZA POSLOVNI PROSTOR U KOJEM SE OBAVLJA DETEKTIVSKA DJELATNOST

Članak 1.

U Pravilniku o prostorno-tehničkim uvjetima za poslovni prostor u kojem se obavlja detektivska djelatnost (»Narodne novine«, broj 37/10) članak 2. mijenja se i glasi:

»Poslovni prostor mora imati najmanje jednu prostoriju i sanitarni čvor (WC).

Poslovni prostor mora biti čist, uredan i opskrbljen uređajima i sredstvima za dojavu i gašenje požara, sukladno općim propisima o zaštiti od požara.«.

Članak 2.

U članku 4. riječi: »i telefaks« brišu se.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/23-01/29

Urbroj: 511-01-152-23-5

Zagreb, 13. ožujka 2023.

Ministar
 dr. sc. Davor Božinović, v. r.
### NN 32/2023 (22.3.2023.), Indeks potrošačkih cijena u veljači 2023.

Državni zavod za statistiku

570

Državni zavod za statistiku objavljuje

INDEKS

POTROŠAČKIH CIJENA U VELJAČI 2023.

Indeks potrošačkih cijena u veljači 2023. u odnosu na siječanj 2023. iznosi 100,2.

Klasa: 956-03/23-01/3

Urbroj: 555-01-04-06-01-23-4

Zagreb, 17. ožujka 2023.

Glavna ravnateljica
 Lidija Brković, v. r.
### NN 32/2023 (22.3.2023.), Odluka o poništenju Odluke o lokalnim porezima Općine Višnjan

OPĆINA VIŠNJAN

573

Na temelju članka 20. i članka 42. Zakona o lokalnim porezima (»Narodne novine«, broj 115/16, 101/17, 114/22), članka 35. Zakona o lokalnoj i područnoj (regionalnoj) samoupravi (»Narodne novine« broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19., 144/20.), članka 32. Statuta Općine Višnjan (Službeni glasnik Općine Višnjan broj 1/21), Općinsko vijeće Općine Višnjan, na sjednici održanoj 14. ožujka 2023. godine, donosi

ODLUKU

O PONIŠTENJU ODLUKE O LOKALNIM POREZIMA OPĆINE VIŠNJAN

Članak 1.

Poništava se Odluka o lokalnim porezima Općine Višnjan donesena na sjednici Općinskog vijeća Općine Višnjan 27. prosinca 2022. godine klasa: 024-01/22-01/52, urbroj: 2163-38-1-22-13-22, a koja je objavljenja u Službenom glasniku Općine Višnjan broj 7/2022.

Članak 2.

Odluka o lokalnim porezima Općine Višnjan klasa: 023-05/21-01/08, urbroj: 2167-03-01/21-06, koja je objavljena u Službenom glasniku Općine Višnjan broj 7/2021. ostaje na snazi.

Članak 3.

Ova Odluka stupa na snagu prvoga dana od dana objave u »Narodnim novinama«, a objavit će se i u »Službenom glasniku Općine Višnjan«.

Klasa: 024-01/23-01/11

Urbroj: 2163-38-1-23-15-3

Višnjan, 14. ožujka 2023.

OPĆINSKO VIJEĆE OPĆINE VIŠNJAN

Predsjednik
 Općinskog vijeća
 mr. sc. Mario Peršurić, dipl. ing. agr., v. r.
### NN 33/2023 (24.3.2023.), Zakon o izmjenama Zakona o porezu na dodanu vrijednost

Hrvatski sabor

578

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O POREZU NA DODANU VRIJEDNOST

Proglašavam Zakon o izmjeni Zakona o porezu na dodanu vrijednost, koji je Hrvatski sabor donio na sjednici 17. ožujka 2023.

Klasa: 011-02/23-02/26

Urbroj: 71-10-01/1-23-2

Zagreb, 22. ožujka 2023.

Predsjednik
 Republike Hrvatske
 Zoran Milanović, v. r.

ZAKON

O IZMJENI ZAKONA O POREZU NA DODANU VRIJEDNOST

Članak 1.

U Zakonu o porezu na dodanu vrijednost (»Narodne novine«, br. 73/13., 99/13., 148/13., 153/13., 143/14., 115/16., 106/18., 121/19., 138/20., 39/22. i 113/22.) u članku 38. stavku 4. riječi: »31. ožujka 2023.« zamjenjuju se riječima: »31. ožujka 2024.«.

U stavku 5. riječi: »31. ožujka 2023.« zamjenjuju se riječima: »31. ožujka 2024.«.

PRIJELAZNE I ZAVRŠNE ODREDBE

Članak 2.

Ministar financija uskladit će Pravilnik o porezu na dodanu vrijednost (»Narodne novine«, br. 79/13., 85/13., 160/13., 35/14., 157/14., 130/15., 1/17., 41/17., 128/17., 1/19., 1/20., 1/21., 73/21., 41/22. i 133/22.) s odredbama ovoga Zakona u roku od 30 dana od dana stupanja na snagu ovoga Zakona.

Članak 3.

Ministarstvo financija će u roku od dvije godine od dana stupanja na snagu ovoga Zakona provesti naknadnu procjenu učinaka ovoga Zakona.

Članak 4.

Ovaj Zakon objavit će se u »Narodnim novinama«, a stupa na snagu 1. travnja 2023.

Klasa: 022-02/23-01/14

Zagreb, 17. ožujka 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 33/2023 (24.3.2023.), Zakon o izmjenama Zakona o doprinosima

HRVATSKI SABOR

579

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O DOPRINOSIMA

Proglašavam Zakon o izmjenama Zakona o doprinosima, koji je Hrvatski sabor donio na sjednici 17. ožujka 2023.

Klasa: 011-02/23-02/27

Urbroj: 71-10-01/1-23-2

Zagreb, 22. ožujka 2023.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA ZAKONA O DOPRINOSIMA

Članak 1.

U Zakonu o doprinosima (»Narodne novine«, br. 84/08., 152/08., 94/09., 18/11., 22/12., 144/12., 148/13., 41/14., 143/14., 115/16. i 106/18.) u članku 9. stavku 1. točka 25. briše se.

Članak 2.

U članku 14. stavku 1. točka 3. mijenja se i glasi:

»3. dodatni doprinos za zdravstveno osiguranje za osiguranika po osnovi nezaposlene osobe i za osiguranika po osnovi osobe kojoj je oduzeta sloboda – koji se obračunava po stopi od 5%«.

Članak 3.

U članku 78. riječi: »koeficijenta 0,8« zamjenjuju se riječima: »koeficijenta 1,2«.

Članak 4.

Naslov iznad članka 134.a i članci od 134.a do 134.d brišu se.

Članak 5.

Ministar financija uskladit će Pravilnik o doprinosima (»Narodne novine«, br. 2/09., 9/09. – ispravak, 97/09., 25/11., 61/12., 86/13., 157/14., 128/17. i 1/19.) i Pravilnik o načinu izvješćivanja, obliku i sadržaju te roku podnošenja izvješća o obračunanom dodatnom doprinosu za zdravstveno osiguranje (»Narodne novine«, br. 28/09. i 160/13.) s odredbama ovoga Zakona u roku od 30 dana od dana stupanja na snagu ovoga Zakona.

Članak 6.

Ovaj Zakon objavit će se u »Narodnim novinama«, a stupa na snagu 1. travnja 2023.

Klasa: 022-02/23-01/15

Zagreb, 17. ožujka 2023.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 33/2023 (24.3.2023.), Odluka o donošenju Nacionalnog plana razvoja sustava obrazovanja za razdoblje do 2027. godine i Akcijskog plana za provedbu Nacionalnog plana razvoja sustava obrazovanja za razdoblje do 2027. godine, za razdoblje do 2024. godine

VLADA REPUBLIKE HRVATSKE

585

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 12. stavka 2. Zakona o sustavu strateškog planiranja i upravljanja razvojem Republike Hrvatske (»Narodne novine«, br. 123/17. i 151/22.), Vlada Republike Hrvatske je na sjednici održanoj 22. ožujka 2023. donijela

ODLUKU

O DONOŠENJU NACIONALNOG PLANA RAZVOJA SUSTAVA OBRAZOVANJA ZA RAZDOBLJE DO 2027. GODINE I AKCIJSKOG PLANA ZA PROVEDBU NACIONALNOG PLANA RAZVOJA SUSTAVA OBRAZOVANJA ZA RAZDOBLJE DO 2027. GODINE, ZA RAZDOBLJE DO 2024. GODINE

I.

Donosi se Nacionalni plan razvoja sustava obrazovanja za razdoblje do 2027. godine i Akcijski plan za provedbu Nacionalnog plana razvoja sustava obrazovanja za razdoblje do 2027. godine, za razdoblje do 2024. godine, u tekstu koji je dostavilo Ministarstvo znanosti i obrazovanja aktom, Klasa: 602-01/21-01/00679, urbroj: 533-09-23-0054, od 7. ožujka 2023.

II.

Zadužuje se Ministarstvo znanosti i obrazovanja da o donošenju ove Odluke izvijesti nadležna tijela, nositelje mjera i aktivnosti iz Nacionalnog plana i Akcijskog plana iz točke I. ove Odluke.

III.

Zadužuje se Ministarstvo znanosti i obrazovanja da Nacionalni plan i Akcijski plan iz točke I. ove Odluke objavi na svojim mrežnim stranicama.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/103

Urbroj: 50301-04/25-23-5

Zagreb, 22. ožujka 2023.

Predsjednik
 mr. sc. Andrej Plenković, v. r.
### NN 33/2023 (24.3.2023.), Odluka o izmjeni Odluke o financiranju troškova za stambeno zbrinjavanje raseljenih osoba iz Ukrajine u pojedinačnom smještaju

VLADA REPUBLIKE HRVATSKE

588

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 22. ožujka 2023. donijela

ODLUKU

O IZMJENI ODLUKE O FINANCIRANJU TROŠKOVA ZA STAMBENO ZBRINJAVANJE RASELJENIH OSOBA IZ UKRAJINE U POJEDINAČNOM SMJEŠTAJU

I.

U Odluci o financiranju troškova za stambeno zbrinjavanje raseljenih osoba iz Ukrajine u pojedinačnom smještaju (»Narodne novine«, broj 37/22.) u točki III. stavku 2. riječi: »najviše do godinu dana« zamjenjuju se riječima: »najduže do 4. ožujka 2024.«.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/23-04/108

Urbroj: 50301-21/21-23-2

Zagreb, 22. ožujka 2023.

Predsjednik
 mr. sc. Andrej Plenković, v. r.
### NN 33/2023 (24.3.2023.), Odluka o davanju suglasnosti na Odluku Županijske skupštine Splitsko-dalmatinske županije o dopuni Odluke o osnivanju Lučke uprave Splitsko-dalmatinske županije

VLADA REPUBLIKE HRVATSKE

587

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.), Vlada Republike Hrvatske je na sjednici održanoj 22. ožujka 2023. donijela

ODLUKU

O DAVANJU SUGLASNOSTI
 NA ODLUKU ŽUPANIJSKE SKUPŠTINE
 SPLITSKO-DALMATINSKE ŽUPANIJE O DOPUNI ODLUKE O OSNIVANJU LUČKE UPRAVE SPLITSKO-DALMATINSKE ŽUPANIJE

I.

Daje se suglasnost na Odluku o dopuni Odluke o osnivanju Lučke uprave Splitsko-dalmatinske županije, klasa: 024-01/22-0002/0125, urbroj: 2181/1-01-22-0001, koju je donijela Županijska skupština Splitsko-dalmatinske županije na sjednici održanoj 25. srpnja 2022., a kojom se utvrđuje obuhvat lučkog područja luke Zenta.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/70

Urbroj: 50301-05/20-23-2

Zagreb, 22. ožujka 2023.

Predsjednik
 mr. sc. Andrej Plenković, v. r.
### NN 33/2023 (24.3.2023.), Odluka o izmjeni Odluke o pokretanju postupka pregovora o sklapanju kolektivnog ugovora za zaposlenike u osnovnoškolskim ustanovama i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

589

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 22. ožujka 2023. donijela

ODLUKU

O IZMJENI ODLUKE O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA ZAPOSLENIKE U OSNOVNOŠKOLSKIM USTANOVAMA I IMENOVANJU PREGOVARAČKOG ODBORA VLADE REPUBLIKE HRVATSKE

I.

U Odluci o pokretanju postupka pregovora o sklapanju kolektivnog ugovora za zaposlenike u osnovnoškolskim ustanovama i imenovanju pregovaračkog odbora Vlade Republike Hrvatske (»Narodne novine«, broj 67/22.), u točki II. podtočke 3. i 5. mijenjaju se i glase:

» – dr. sc. Iva Ivanković, državna tajnica u Ministarstvu znanosti i obrazovanja

– Igor Rukljač, predstavnik Ministarstva znanosti i obrazovanja«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/69

Urbroj: 50301-04/25-23-3

Zagreb, 22. ožujka 2023.

Predsjednik
 mr. sc. Andrej Plenković, v. r.
### NN 33/2023 (24.3.2023.), Odluka o izmjeni Odluke o pokretanju postupka pregovora o sklapanju kolektivnog ugovora za zaposlenike u srednjoškolskim ustanovama i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

590

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 22. ožujka 2023. donijela

ODLUKU

O IZMJENI ODLUKE O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA ZAPOSLENIKE U SREDNJOŠKOLSKIM USTANOVAMA I IMENOVANJU PREGOVARAČKOG ODBORA VLADE REPUBLIKE HRVATSKE

I.

U Odluci o pokretanju postupka pregovora o sklapanju kolektivnog ugovora za zaposlenike u srednjoškolskim ustanovama i imenovanju pregovaračkog odbora Vlade Republike Hrvatske (»Narodne novine«, broj 67/22.), u točki II. podtočka 3. mijenja se i glasi:

» – dr. sc. Iva Ivanković, državna tajnica u Ministarstvu znanosti i obrazovanja«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/69

Urbroj: 50301-04/25-23-4

Zagreb, 22. ožujka 2023.

Predsjednik
 mr. sc. Andrej Plenković, v. r.
### NN 33/2023 (24.3.2023.), Odluka o preraspodjeli sredstava planiranih u Državnom proračunu Republike Hrvatske za 2023. godinu

VLADA REPUBLIKE HRVATSKE

586

Na temelju članka 11. stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, broj 21/23.), Vlada Republike Hrvatske je na sjednici održanoj 22. ožujka 2023. donijela

ODLUKU

O PRERASPODJELI SREDSTAVA PLANIRANIH U DRŽAVNOM PRORAČUNU REPUBLIKE HRVATSKE ZA 2023. GODINU

I.

Ovom Odlukom Vlada Republike Hrvatske preraspodjeljuje sredstva unutar razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2023. godinu (»Narodne novine«, broj 145/22.) u svrhu provedbe članaka 74. i 89. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, broj 21/23.) te radi realizacije ostalih poslova potrebnih za provedbu predmetnog Zakona. Sredstva se također preraspodjeljuju u svrhu provedbe Odluke o dodjeli jednokratne novčane pomoći osobama u privremenom smještaju za stradale u potresu, klasa: 022-03/23-04/98, urbroj: 50301-05/16-23-3, od 16. ožujka 2023.

II.

Sredstva iz točke I. ove Odluke preraspodijelit će se prema tablici kako slijedi:

![](/files/_web/sluzbeni-dio/2023/132617/images/7196.jpg)

![](/files/_web/sluzbeni-dio/2023/132617/images/7187.jpg)

III.

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2023. godinu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/23-04/106

Urbroj: 50301-05/16-23-3

Zagreb, 22. ožujka 2023.

Predsjednik
 mr. sc. Andrej Plenković, v. r.
### NN 33/2023 (24.3.2023.), Rješenje o razrješenju zamjenice ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

591

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 39. stavka 4. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13., 152/14., 39/18. i 32/20.) i članka 34. stavka 1. Statuta Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine«, br. 110/14., 67/15., 28/18., 82/18. i 64/20.), Vlada Republike Hrvatske je na sjednici održanoj 16. ožujka 2023. donijela

RJEŠENJE

O RAZRJEŠENJU ZAMJENICE RAVNATELJICE ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA
 S INVALIDITETOM

Razrješuje se ANKICA ČULO, dr. med., dužnosti zamjenice ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom, s danom 15. ožujka 2023., zbog isteka mandata.

Klasa: UP/I 080-02/23-02/11

Urbroj: 50301-15/07-23-02

Zagreb, 16. ožujka 2023.

Predsjednik
 mr. sc. Andrej Plenković, v. r.
### NN 33/2023 (24.3.2023.), Rješenje o razrješenju predsjednika i člana Savjeta za nacionalne manjine

VLADA REPUBLIKE HRVATSKE

593

Na temelju članka 36. stavka 1. podstavka 2. i stavka 3. Ustavnog zakona o pravima nacionalnih manjina (»Narodne novine«, br. 155/02., 47/10. – Odluka Ustavnog suda Republike Hrvatske, 80/10. i 93/11. – Odluka Ustavnog suda Republike Hrvatske) i članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 16. ožujka 2023. donijela

RJEŠENJE

O RAZRJEŠENJU PREDSJEDNIKA I ČLANA SAVJETA ZA NACIONALNE MANJINE

1. Razrješuje se ALEKSANDAR TOLNAUER dužnosti predsjednika Savjeta za nacionalne manjine, s danom 18. travnja 2023., na osobni zahtjev.

2. Razrješuje se ALEKSANDAR TOLNAUER, predstavnik židovske nacionalne manjine, dužnosti člana Savjeta za nacionalne manjine, iz reda istaknutih kulturnih, znanstvenih, stručnih i vjerskih djelatnika, kojega su za člana predložile manjinske udruge i druge organizacije manjina, vjerske zajednice, pravne osobe i građani pripadnici nacionalnih manjina, s danom 18. travnja 2023., na osobni zahtjev.

Klasa: 080-02/23-02/29

Urbroj: 50301-15/28-23-02

Zagreb, 16. ožujka 2023.

Predsjednik
 mr. sc. Andrej Plenković, v. r.
### NN 33/2023 (24.3.2023.), Rješenje o imenovanju zamjenice ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

592

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), članka 39. stavka 4. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13., 152/14., 39/18. i 32/20.) i članka 34. stavka 1. Statuta Zavoda za vještačenje, profesionalnu rehabilitaciju i zapošljavanje osoba s invaliditetom (»Narodne novine«, br. 110/14., 67/15., 28/18., 82/18. i 64/20.), Vlada Republike Hrvatske je na sjednici održanoj 16. ožujka 2023. donijela

RJEŠENJE

O IMENOVANJU ZAMJENICE RAVNATELJICE ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA
 S INVALIDITETOM

Imenuje se ANKICA ČULO, dr. med., zamjenicom ravnateljice Zavoda za vještačenje, profesionalnu rehabilitaciju i zapošljavanje osoba s invaliditetom.

Klasa: UP/I 080-02/23-01/20

Urbroj: 50301-15/07-23-02

Zagreb, 16. ožujka 2023.

Predsjednik
 mr. sc. Andrej Plenković, v. r.
### NN 34/2023 (27.3.2023.), Pravilnik o dopuni Pravilnika o uporabi parkirališne karte za osobe s invaliditetom

MINISTARSTVO MORA, PROMETA I INFRASTRUKTURE

598

Na temelju članka 40. stavka 3. Zakona o sigurnosti prometa na cestama (»Narodne novine«, broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22 i 114/22), ministar mora, prometa i infrastrukture, uz prethodnu suglasnost ministra zdravstva donosi

PRAVILNIK

O DOPUNI PRAVILNIKA O UPORABI PARKIRALIŠNE KARTE ZA OSOBE S INVALIDITETOM

Članak 1.

U Pravilniku o uporabi parkirališne karte za osobe s invaliditetom (»Narodne novine«, broj 139/2021 i 146/2022) u članku 24. dodaje se stavak 2. koji glasi:

»Iznimno od stavka 1. ovog članka odredbe članka 1., članka 2. stavka 1. podstavaka a), b), d), e), f), članka 3. stavka 1., članka 4., članka 5., članka 17., članka 21. i članka 22. stavaka 3. i 4. ovog Pravilnika stupaju na snagu 1. travnja 2023. godine.«

Članak 2.

Danom stupanja na snagu ovog Pravilnika prestaju važiti odredbe Pravilnika o znaku pristupačnosti (»Narodne novine«, broj 78/08 i 87/14) osim odredbi članaka od 4. do 8., članka 11. stavka 2. i članka 13. koji ostaju na snazi.

Članak 3.

Ovaj Pravilnik objavit će se u »Narodnim novinama« i stupa na snagu 1. travnja 2023. godine.

Klasa: 011-02/22-02/40

Urbroj: 530-08-1-2-23-10

Zagreb, 28. veljače 2023.

Ministar
 Oleg Butković, v. r.
### NN 36/2023 (29.3.2023.), Rješenje o razrješenju i imenovanju članova Upravnog vijeća Centra za regionalne aktivnosti Programa prioritetnih akcija

VLADA REPUBLIKE HRVATSKE

607

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 14. stavka 2. Statuta Centra za regionalne aktivnosti Programa prioritetnih akcija (»Narodne novine«, broj 103/15.), Vlada Republike Hrvatske je na sjednici održanoj 22. ožujka 2023. donijela

RJEŠENJE

O RAZRJEŠENJU I IMENOVANJU ČLANOVA UPRAVNOG VIJEĆA CENTRA ZA REGIONALNE AKTIVNOSTI PROGRAMA PRIORITETNIH AKCIJA

1. Razrješuju se dužnosti članovi Upravnog vijeća Centra za regionalne aktivnosti Programa prioritetnih akcija, zbog isteka mandata:

– dr. sc. MARIO ŠILJEG

– mr. sc. MIRTA MANDIĆ

– BRANKA MIMICA

– dr. sc. LEANDRA VRANJEŠ MARKIĆ

– DINA ŠILOVIĆ.

2. Za članove Upravnog vijeća Centra za regionalne aktivnosti Programa prioritetnih akcija imenuju se:

– dr. sc. MARIO ŠILJEG, predstavnik ministarstva nadležnog za zaštitu okoliša

– mr. sc. MIRTA MANDIĆ, predstavnica ministarstva nadležnog za vanjske poslove

– DANIELA ŠEGVIĆ, predstavnica Grada Splita

– dr. sc. IGOR JERKOVIĆ, predstavnik Sveučilišta u Splitu

– DINA ŠILOVIĆ, djelatnica Centra za regionalne aktivnosti Programa prioritetnih akcija.

Klasa: 080-02/23-02/33

Urbroj: 50301-15/28-23-02

Zagreb, 22. ožujka 2023.

Predsjednik
 mr. sc. Andrej Plenković, v. r.
### NN 36/2023 (29.3.2023.), Rješenje o razrješenju privremene rektorice Sveučilišta obrane i sigurnosti »Dr. Franjo Tuđman«

VLADA REPUBLIKE HRVATSKE

610

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 28. stavka 1. Zakona o osnivanju Sveučilišta obrane i sigurnosti (»Narodne novine«, broj 34/21.), Vlada Republike Hrvatske je na sjednici održanoj 22. ožujka 2023. donijela

RJEŠENJE

O RAZRJEŠENJU PRIVREMENE REKTORICE SVEUČILIŠTA OBRANE I SIGURNOSTI
 »DR. FRANJO TUĐMAN«

Razrješuje se dr. sc. IVANA ČUKOVIĆ-BAGIĆ dužnosti privremene rektorice Sveučilišta obrane i sigurnosti »Dr. Franjo Tuđman«.

Klasa: UP/I 080-02/23-02/12

Urbroj: 50301-15/07-23-02

Zagreb, 22. ožujka 2023.

Predsjednik
 mr. sc. Andrej Plenković, v. r.
### NN 36/2023 (29.3.2023.), Rješenje o razrješenju državnog tajnika u Ministarstvu financija

VLADA REPUBLIKE HRVATSKE

606

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 22. ožujka 2023. donijela

RJEŠENJE

O RAZRJEŠENJU DRŽAVNOG TAJNIKA
 U MINISTARSTVU FINANCIJA

Razrješuje se STJEPAN ČURAJ dužnosti državnog tajnika u Ministarstvu financija, s danom 31. ožujka 2023., na osobni zahtjev.

Klasa: UP/I 080-02/23-02/13

Urbroj: 50301-15/07-23-02

Zagreb, 22. ožujka 2023.

Predsjednik
 mr. sc. Andrej Plenković, v. r.
### NN 36/2023 (29.3.2023.), Rješenje o imenovanju privremenog rektora Sveučilišta obrane i sigurnosti »Dr. Franjo Tuđman«

VLADA REPUBLIKE HRVATSKE

611

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.) i članka 28. stavka 1. Zakona o osnivanju Sveučilišta obrane i sigurnosti (»Narodne novine«, broj 34/21.), Vlada Republike Hrvatske je na sjednici održanoj 22. ožujka 2023. donijela

RJEŠENJE

O IMENOVANJU PRIVREMENOG REKTORA SVEUČILIŠTA OBRANE I SIGURNOSTI
 »DR. FRANJO TUĐMAN«

Imenuje se dr. sc. IVICA LUČIĆ privremenim rektorom Sveučilišta obrane i sigurnosti »Dr. Franjo Tuđman«.

Klasa: UP/I 080-02/23-01/23

Urbroj: 50301-15/07-23-02

Zagreb, 22. ožujka 2023.

Predsjednik
 mr. sc. Andrej Plenković, v. r.